**Roger William Corman** (født 5. april 1926 i Detroit) er en amerikansk uavhengig filmprodusent, regissør og skuespiller. Han har for det meste arbeidet med lavbudsjett B-filmer. Flere av Cormans arbeider fikk godt ry, som noen lavbudsjetts kultfilmer basert på bøker av Edgar Allan Poe. Beundret av medlemmer av den nye franske bølge og Cahiers du cinéma, ble Corman den yngste filmmaker i 1964 som ble presentert i det franske filmbiblioteket, Cinémathèque Française, så vel som British Film Institute og Museum of Modern Art. I 2009 fikk han en spesiell Æres-Oscar.

Corman har rådet og gitt mange unge filmregissører en start, slik som Francis Ford Coppola, Ron Howard, Martin Scorsese og James Cameron. Han har hjulpet flere skuespillere i starten på sin karriere slike som Peter Fonda og Jack Nicholson.

Corman har tidvis hatt mindre roller i sine filmer, inklusive *The Silence of the Lambs*, *The Godfather Part II*, *Apollo 13*, *The Manchurian Candidate* (2004) og *Philadelphia*. En dokumentar om Cormans liv og karriere med tittelen *Corman's World: Exploits of a Hollywood Rebel,* hadde premiere på filmfestivalen Sundance og Cannes Film Festival i 2011, regissert av Alex Stapleton. Filmens TV-rettigheter ble kjøpt av A&E IndieFilms etter en godt mottatt fremvisning på Sundance.

Tidlig liv
----------

Corman ble født i Detroit Michigan, som sønn av Anne (født High) og William Corman, en ingeniør. Rogers bror, Eugene Harold "Gene" Corman, har også produsert flere filmer, noen ganger sammen med Roger. Corman og hans bror ble døpt i morens katolske tro. Corman gikk på Beverly Hills High School og så Stanford University for å studere industrifag. Mens han gikk på Stanford, vervet Corman seg til et av Marinens treningsprogrammer. Etter andre verdenskrigs slutt returnerte Corman til Stanford og fikk en grad i industriteknikk i 1947.. I 1948 arbeidet han en kort tid for U.S. Electrical Motors i Los Angeles, men hans karriere som ingeniør varte bare fire dager. Han sa til sin sjef "I've made a terrible mistake."

Siden Corman var mer interessert i film, fant han arbeide ved 20th Century Fox, først på kontoret hvor han sorterte posten. Han arbeidet seg opp til å bli korrekturleser. Det eneste han likte ved dette arbeidet, var at det gav ham ideer om hva som ble filmet: *Farlig rykte* med Gregory Peck. Siden Corman ikke fikk noen anerkjennelse, forlot han Fox og bestemte seg for å arbeide alene med film. Ved hjelp av forsvarets etterutdannelse, den såkalt GI Bill (hvor forsvaret finansierte soldaters etterutdannelse), studerte Corman engelsk litteratur ved Oxford University. Han reiste så til Los Angeles hvor han starte sin filmkarriere i 1953 som produsent og manusforfatter og senere som regissør i 1955.

Karriere
--------

Corman i 2006
Corman begynte å regissere filmer midt på 1950-tallet, inklusive *Swamp Women* (1955). I de første årene produserte han opp til ni filmer i året. Hans raskeste film var kanskje *The Little Shop of Horrors* (1960), som det sides ble spilt inn på to dager og en natt. Sannsynligvis hadde han veddet på at han kunne filme hele filmen på mindre enn tre dager.[] En annen variant av historien er at han hadde leid studio for en måned og fullførte den på tre dager, for å kunne bruke studioet til en ny film. (Dette er en variasjon av historien bak 1963-tallets *The Terror*, som ble filmet like raskt. I denne filmen medvirket Boris Karloff og Jack Nicholson.)

I tillegg til å produsere og regissere filmer for American International Pictures (AIP), finansierte Corman også delvis andre lavbudsjettfilmer for andre selskaper. I 1959 startet Corman sammen med sin bror Gene, selskapet *Filmgroup.* Et selskap som produserte eller formidlet, lavbudsjett sort/hvitt-filmer for dobbelt forestilling på drive in kinoer. Da han fant at dette ikke var så vellykket som fargefilm, gikk Corman tilbake til AIP, og Filmgroup opphørte i 1962.

Edgar Allan Poe-filmer
----------------------

Cormans største bragd som regissør var hans serie med Edgar Allan Poe-filmer som kom mellom 1959 og 1964. Basert på Poes arbeider lagde American International Pictures, mest i samarbeid med manusforfatter og scenekunstner Richard Matheson, en serie på åtte filmer, nemlig *House of Usher* (1960), *The Pit and the Pendulum* (1961), *The Premature Burial* (1962), *Tales of Terror* (1962), *The Raven* (1963), *The Haunted Palace* (1963), *The Masque of the Red Death* (1964) og *The Tomb of Ligeia* (1964). Alle med Vincent Price, unntatt *The Premature Burial*. Andre Poe-filmer ble laget av AIP sent på 1960-tallet og tidlig på 1970-tallet, i regi av andre med Price i hovedroller.

Corman arbeidet sammen med designer Daniel Haller og fotograf Floyd Crosby i serien. Andre som deltok var fotograf Nicolas Roeg (i *Masque*), manusforfatter Robert Towne og Charles Beaumont, samt skuespillerne Ray Milland, Basil Rathbone, Hazel Court, Barbara Steele, Debra Paget og Peter Lorre. Etter *The Raven* var ferdig skal Corman ha innsett at han fortsatt hadde dager til overs før settet kunne rives, og så begynte han på en annen film, *The Terror* (1963), med samme stab.

Andre arbeider
--------------

Han regisserte en av William Shatners tidligste hovedroller i *The Intruder* (a.k.a. *The Stranger*, 1962). Basert på en novelle av Charles Beaumont ble filmens kostnad omtrent 80 000 dollar. Den er kjent for sin behandling av raseskille og borgerrettigheter.

Sent på 1960-tallet ga Corman og hans filmer en stemme til kulturen i tiden. I 1966 gjorde Corman sin første biker-film med *The Wild Angels*. Her medvirket Peter Fonda og Nancy Sinatra, og den ble vist som første film på Filmfestivalen i Veneza i 1966. I 1967 innledet *The Trip*, skrevet av Jack Nicholson og med Peter Fonda og Dennis Hopper i hovedrollene. Dette var starten på en psykedelisk filmsjanger sent på 1960-tallet, og den ble det amerikanske bidraget til Cannes det året. Joan Didion sa hun gikk for å se *The Wild Angels* fordi: "det var noen nyheter på lerretet som jeg ikke fikk i *New York Times*. Jeg begynte å tro jeg så noe av fremtiden."

### New World Pictures

I 1970 etablerte Corman *New World Pictures* som ble et lite, uavhengig produksjonsnett og studio, som distribuerte svært mange kultfilmer som *Women in Cages* (1971), *Death Race 2000* (1975), *Rock 'n' Roll High School* (1979), *Galaxy of Terror* (1981), *Children of the Corn* (1984) og en film med Joe Dante, *Piranha* (1978). Cormans distribusjonsnett brakte mange utenlandske filmer til det amerikanske publikummet for første gang, inklusive filmer av Ingmar Bergman, François Truffaut, Federico Fellini og Akira Kurosawa. I løpet av en tiårsperiode vant New World Pictures flere Oscar for beste utenlandske film enn alle andre studioene til sammen. Corman solgte til slutt New World til en gruppe investorer i 1983 og dannet senere *Concorde Pictures and New Horizons*. Cormans ultimate film som han regisserte var *Von Richthofen and Brown* (1971). Corman hadde alltid ønsket å lage en film fra flymiljøet siden han hadde gledet seg over modellfly som ung gutt. Han gikk så enda en gang tilbake til *Frankenstein Unbound* (1990). Til sammen har Roger Corman produsert over 300 filmer og regissert mer enn 50.

I 2009 produserte og regisserte Corman sammen med regissør Joe Dante serien "Splatter" for Netflix. Protagonisten i filmen er portrettert av Corey Feldman, og historien omhandler rock-and-roll legenden Johnny Splatter. Han begynte også å lese kommentarene i reklamefilmen for Dantes fjernsynsserie *Trailers From Hell*.

### Filmer for kabelkanal

Corman produserte filmen *Dinoshark* i 2010 og *Dinocroc vs. Supergator* for en kabelkanal, *Syfy cable television channel*. *Dinoshark* hadde premiere 13. mars 2010. *Sharktopus*, en annen Sci Fi-produksjon, hadde premiere i september 2010.

Personlig liv
-------------

I 1964 søkte Julie Halloran for en jobb hos Corman. Som Corman har sagt "I hired another girl and asked Julie for a date." Etter mer enn seks års forelskelse, ble de gift i 1970. De bosatte seg i Sør-California og fikk fire barn.

Anerkjennelse og etterminne
---------------------------

* Hans selvbiografi med tittelen *How I Made a Hundred Movies in Hollywood and Never Lost a Dime* (ISBN 0-306-80874-9), dokumenterer hans erfaringer fra filmindustrien.
* I 1964 var Corman den yngste produsent/regissør som fikk anerkjennelse ved både filmmuseet Cinémathèque Française, British Film Institute og Museum of Modern Art.
* Corman var gjenstand for dokumentaren i 1978: *Roger Corman: Hollywood's Wild Angel*, produsert og regissert av Christian Blackwood.
* I 1998 vant han den første *Producers Award* noensinne gitt av Filmfestivalen i Cannes.
* I 2006 fikk Corman David O. Selznicks pris fra *Producers Guild of America*. Også i 2006 ble hans film *Fall of the House of Usher* valgt ut blant de 255 filmer valgt av *National Film Registry* blant de filmer som er blitt bevart i Kongressbibliteket.
* I 2010 ble Corman belønnet av *The Academy of Motion Picture Arts and Sciences* med en ærespris i forbindelse med opprettelsen av *Governors Awards* 14. november 2009.

* I 2010 intervjuet forfatteren og skuespilleren Mark Gatiss Corman for sin BBC-dokumentarserie *A History of Horror*, hvor han fokuserte på Corman i seriens andre episode.
* I 2010 ble Corman innvalgt i Beverly Hills High School Hall of Fame.
* I 2012 ble Corman beæret med *Filmmaker on the Edge Award* ved Provincetown International Film Festival.

"Cormans Filmskole"
-------------------

Flere av de regissører og produsenter som har arbeidet sammen med Corman oftest tidlig i sin karriere, inklusive Francis Ford Coppola, Martin Scorsese, Ron Howard, Peter Bogdanovich, Armondo Linus Acosta, Paul Bartel, Jonathan Demme, Donald G. Jackson, Gale Anne Hurd, Carl Colpaert, Joe Dante, James Cameron, John Sayles, Monte Hellman, George Armitage, Jonathan Kaplan, George Hickenlooper, Curtis Hanson, Jack Hill, Robert Towne, Michael Venzor og Timur Bekmambetov har alle uttalt at Cormans innflytelse lærte dem mange triks innen filmproduksjon. I bonusdelen til DVD-en av *The Terminator*, sier James Cameron: "I trained at the Roger Corman Film School." Den britiske regissøren Nicolas Roeg jobbet som filmfotograf på *The Masque of the Red Death*. Cameron, Coppola, Demme, Hanson, Howard og Scorsese har alle vunnet en Oscar. Howard skal ha blitt fortalt av Corman: "If you do a good job on this film, you will never have to work for me again".

Mange av Cormans elever har gitt sin mentor ære i sine filmer ved å gi ham cameo-rolle i filmen, slik som Malin i *The Godfather Part II*, *The Silence of the Lambs*, *Apollo 13*, og så sent som i Demmes *Rachel Getting Married* fra 2008.

| Navn | Første Corman-film | År | Kreditert som |
| --- | --- | --- | --- |
| George Armitage | *Gas-s-s-s* | 1970 | forfatter, medprodusent, cast member |
| Paul Bartel | *Death Race 2000* | 1975 | regissør |
| Timur Bekmambetov | *The Arena* | 2001 | regissør |
| Peter Bogdanovich | *Voyage to the Planet of Prehistoric Women* | 1968 | regissør, cast member |
| James Cameron | *Battle Beyond the Stars* | 1980 | art direction, visuelle effekter |
| Francis Ford Coppola | *Battle Beyond the Sun* | 1962 | regissør (scener i den amerikanske versjonen) |
| Joe Dante | *Hollywood Boulevard* | 1976 | medregissør, editor |
| Jonathan Demme | *Angels Hard as They Come* | 1971 | forfatter, produsent |
| Curtis Hanson | *The Dunwich Horror* | 1970 | medforfatter |
| Monte Hellman | *Beast from Haunted Cave* | 1959 | regissør |
| Jack Hill | *The Terror* | 1963 | forfatter |
| Ron Howard | *Grand Theft Auto* | 1977 | regissør |
| Gale Anne Hurd | *Humanoids from the Deep* | 1980 | produksjonsassistent |
| Jonathan Kaplan | *Night Call Nurses* | 1972 | regissør, editor |
| Nicolas Roeg | *The Masque of the Red Death* | 1964 | filmfotograf |
| John Sayles | *Piranha* | 1978 | forfatter |
| Martin Scorsese | *Boxcar Bertha* | 1972 | regissør |
| Robert Towne | *Last Woman on Earth* | 1960 | forfatter, cast member |

Filmografi
----------

IMDB krediterer Corman med 55 regisserte filmer og om lag 385 produserte filmer fra 1954 til 2008, også mange han ikke er kreditert for (samsvarer med hans rolle som leder av sitt eget produksjonsselskap, *New World Pictures* fra 1970 til 1983). Corman har også fått betydelig kreditt som manusforfatter og skuespiller.

### Kultklassikere

I 2010 startet Roger Corman Shout! Factory for å utgi nye DVD- og Blu-ray-utgaver av Corman produksjoner under varemerket *Roger Corman's Cult Classics*. Utgivelsene er konsentrert om filmer fra 70- og 80-tallet som han produserte gjennom New World, heller en de han regisserte. Disse utgivelsene omfatter bl.a. *Rock 'n' Roll High School*, *Death Race 2000*, *Galaxy of Terror*, *Forbidden World* og *Piranha*, men ytterlige titler følger.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Roger-Corman, besøkt 9. oktober 2017[Hentet fra Wikidata]
2. ↑   Gemeinsame Normdatei, GND-ID 122418468, besøkt 16. oktober 2015[Hentet fra Wikidata]
3. ↑   Munzinger Personen, Munzinger IBA 00000021003, besøkt 9. oktober 2017[Hentet fra Wikidata]
4. ↑   Proleksis Encyclopedia, Proleksis enciklopedija ID 15934[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. ↑   www.comic-con.org, besøkt 17. september 2021[Hentet fra Wikidata]
7. ↑   IMDb-ID ev0000003/2010/1[Hentet fra Wikidata]
8. ↑  «New Horizons Pictures – Roger Corman Official Website». Besøkt 25. mai 2010.
9. ↑  «Roger Corman». *Internet Movie Database*. Besøkt 25. mai 2010.
10. ↑  Olsen, Eric B. «Roger Corman». *History of Horror*. Arkivert fra originalen 21. januar 2013. Besøkt 19. april 2013.  «Arkivert kopi». Arkivert fra originalen 28. juli 2017. Besøkt 10. august 2015.
11. ↑  «The Melbourne Cinémathèque | ROGER CORMAN – FAST, CHEAP & UNDER CONTROL». Melbournecinematheque.org. Arkivert fra originalen 22. juni 2013. Besøkt 1. august 2013.  «Arkivert kopi». Arkivert fra originalen 22. juni 2013. Besøkt 10. august 2015.
12. 1 2  Maslin, Janet. «Roger Corman: Hollywood's Wild Angel (1978)». The New York Times. «Among the Corman associates and protegees interviewed are David Carradine, Peter Fonda, Ron Howard, Paul Bartel, Martin Scorcese, Joe Dante and Peter Bogdanovich.»
13. ↑  «A&E INDIEFILMS INVESTS IN SUNDANCE ENTRY "CORMAN'S WORLD: EXPLOITS OF A HOLLYWOOD REBEL"». *Movie City News*. Arkivert fra originalen 5. april 2013. Besøkt 19. april 2013.  «Arkivert kopi». Arkivert fra originalen 6. november 2018. Besøkt 10. august 2015.
14. ↑  «Roger Corman Biography (1926–)». Filmreference.com. Besøkt 14. juni 2013.
15. 1 2  H.W. Wilson Company (1984). *Current Biography Yearbook*. New York.
16. ↑  *How I Made a Hundred Movies in Hollywood and Never Lost a Dime*, by Roger Corman, 1998, p. 4
17. ↑  "The Award of a Lifetime for Roger Corman" Arkivert 3. mars 2021 hos Wayback Machine. *Stanford Alumni Magazine*, January/February 2010
18. ↑  Holte, Michael Ned. «Value Engineering: Roger Corman with his own Context». East of Borneo. Besøkt 24. mai 2012.
19. ↑  Simpson, MJ (September 23, 1995).
20. ↑  pp. 22–41 Ray, Fred Olen *Filmgroup* in *The New Poverty Row: Independent Filmmakers as Distributors* McFarland, 1991
21. ↑  «Box office / business for The Intruder». *IMDb*. Besøkt 19. april 2013.
22. ↑  «The Intruder». *DVD Beaver*. Arkivert fra originalen 12. juli 2013. Besøkt 19. april 2013.
23. ↑  Didion, Joan; The White Album; (1979) pg.100
24. ↑  Morris, Gary (januar 2000). «Roger Corman's New World Pictures». *Bright Lights Film Journal*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. april 2013.
25. ↑  «New World Picture: Production Company – filmography». *IMDb*. Besøkt 19. april 2013.
26. ↑  «Shout If You Want Roger Corman Creatures and Classic Gamera DVDs!».
27. ↑  «Roger Corman and Joe Dante SPLATTER Netflix».
28. ↑  «Full Info on Feldman, Corman and Dante's 'Splatter'».
29. ↑  «See a Gruesome Advance Clip from Splatter». DreadCentral.
30. ↑  «Roger Corman». *Trailers From Hell*. Arkivert fra originalen 20. mars 2013. Besøkt 19. april 2013.  «Arkivert kopi». Arkivert fra originalen 20. mars 2013. Besøkt 10. august 2015.
31. ↑  «Sharktopus Plot Details and Dinoshark Image Revealed!».
32. ↑  «SyFy Offers a Sneak Peek at Dinoshark in Action!».
33. ↑  «Sharktopus (2010) (TV)». imdb.com. Besøkt 9. august 2010.
34. ↑  «Roger Corman's Flicks May Be 'B' Shlock, but No One in Hollywood Has Nurtured More 'A' Talent». Arkivert fra originalen 21. september 2015. Besøkt 10. august 2015.
35. ↑  *Roger Corman: Hollywood's Wild Angel* imdb.com
36. ↑  «See Roger Corman Receive His Honorary Oscar».
37. ↑  Allen, Nick (15. november 2009). «Lauren Bacall receives Oscar». *Daily Telegraph*. Besøkt 15. november 2009.
38. ↑  «A History of Horror with Mark Gatiss – Q&A with Mark Gatiss». BBC. Besøkt 12. november 2010.
39. 1 2  Nashawaty, Chris "Roger Corman: Scorsese, Stallone, Sayles, and other A-listers talk about the B-movie King" *Entertainment Weekly*.
40. ↑  «MASQUE OF THE RED DEATH: The Apex of Roger Corman's Poe Films».
41. ↑  «"Roger Corman on The Blair Witch Project and why Mean Streets would have made a great blaxploitation film. Interview by Andrew J. Rausch."». Imagesjournal.com. Besøkt 14. juni 2013.
42. ↑  «Roger Corman: Legendary AIP Director Monsterizes AMC». Arkivert fra originalen 5. februar 2007.  «Arkivert kopi». Arkivert fra originalen 5. februar 2007. Besøkt 10. august 2015.
43. ↑  «Rachel Getting Married full cast list». imdb. Besøkt 8. august 2010.
44. ↑  «Roger Corman». Besøkt 16. september 2012.
45. ↑  «Shout! Factory website». Shout! Factory. Arkivert fra originalen 11. april 2010. Besøkt 6. oktober 2010.

Eksterne lenker
---------------

* (en) Roger Corman – kategori av bilder, video eller lyd på Commons Rediger på Wikidata
* (en) Roger Corman på Internet Movie Database Rediger på Wikidata

* (sv) Roger Corman i Svensk Filmdatabas Rediger på Wikidata

* (da) Roger Corman på Filmdatabasen Rediger på Wikidata

* (da) Roger Corman på Scope Rediger på Wikidata

* (fr) Roger Corman på Allociné Rediger på Wikidata

* (en) Roger Corman på AllMovie Rediger på Wikidata

* (en) Roger Corman hos Turner Classic Movies Rediger på Wikidata

* (en) Roger Corman hos Rotten Tomatoes Rediger på Wikidata

* (en) Roger Corman hos The Movie Database Rediger på Wikidata

* (en) Roger Corman hos Internet Broadway Database Rediger på Wikidata
* (en) Roger Corman på Discogs Rediger på Wikidata

* (en) Roger Corman på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** BNE **·** CiNii **·** Munzinger (iba)
 |